Øyvind Korsberg

Øyvind Korsberg (født 1960) er en norsk kommunedirektør og tidligere politiker (FrP). Han var stortingsrepresentant for Troms fra 1997 til 2017.

 Utdanning og yrkesliv 
Etter grunnskolen gikk Korsberg elektrofag (svakstrøm) ved Breivika videregående skole 1976–1978. Mens han satt på Stortinget, tok han også sjefskurs ved Forsvarets høgskole i 2010.Korsberg, Øyvind ( 1960– ) Stortinget.no. Hentet 11. november 2013

Fra 1976 til 1997 hadde han forskjellige stillinger innen salg og markedsføring i det private næringslivet.

 Lokalpolitikk 
Korsberg var medlem av Tromsø kommunestyre og formannskap fra 1992 til 1995. Fra 1991 til 1994 var han medlem av styret for Tromsø FrP. Han var leder av ligningskomiteen i Tromsø fra 1995 til 1997.

 Rikspolitikk 
Han ble første gang innvalgt på Stortinget fra Troms i 1997, og satt fra 1997 til 2005 i Stortingets energi- og miljøkomité. I samme periode var han også medlem av Stortingets delegasjon til Nordisk råd. I perioden 2001–2005 var han innpisker for stortingsgruppen. Korsberg har markert seg som skeptiker i klimadebatten.Om politikk, tryllepulver og sånn… Kronikk av Øyvind Korsberg i tidsskriftet Cicerone, nr. 4-2005. Han avviste i et intervju med Nettavisen FNs klimapanels funn om at klimaoppvarmingen er menneskeskapt som «fullstendig hysteri», skremselspropaganda og konspirasjonsteorier. FNs mål er kun er ment for å skade industrien.  Han markerer seg  også som motstander av føre-var-prinsippet. 

Han var medlem av FrPs sentralstyre fra 2001 til 2006.

I stortingsperioden 2009–2013 var Korsberg Stortingets første visepresident. Han var i perioden også medlem av Stortingets familie- og kulturkomité. Han har som partiets talsperson i kultur-, idretts- og mediesaker ønsket å legalisere profesjonell boksing og poker i Norge.Sindre Øgar m.fl. (4. oktober 2013) Slik vil den nye regjeringen forandre Idretts-Norge VG. Hentet 11. november 2013 Han har også tatt til orde for å fjerne ordningen med kringkastingsavgift, blant annet fordi han mener ordningen er urettferdig overfor andre medieaktører. Han ønsket at avgiften skulle erstattes med en post på statsbudsjettet, men at NRK på sikt bør kommersialiseres i større grad.Tim Peters (13. juli 2013) Frps valgløfte: Du har betalt NRK-lisens for siste gang VG. Hentet 11. november 2013 Han var motstander av OL i Tromsø 2018 og kritisk til Bjørge Stensbøl og ledelsen i OL 2018, som han mente var amatørmessige og samtidig profesjonelle lobbyister.NRK:Stensbøl bør fjernes. Korsberg var også motstander av en OL-søknad fra Oslo for 2022, og mente at det burde avholdes nasjonal folkeavstemning om en eventuell OL-søknad.Troms-politikere krever OL-folkeavstemning VG (23. mars 2013). Hentet 11. november 2013 Korsberg har kjempet for en liberalisering av snøskuterpolitikken med mer selvstyre til kommunene.Gunn Kari Hegvik m.fl. (4. oktober 2013) Her kan du få kjøre snøskuter allerede i vinter VG. Hentet 11. november 2013 

Forut for stortingsvalget 2013 i Troms ble Korsberg utfordret av Per-Willy Amundsen om førsteplassen på FrPs liste. FrP var, etter at hadde Troms mistet et mandat i mandatomfordelingen, kun ventet å få inn ett mandat på Stortinget, mot de tidligere to. Korsberg var innstilt på førsteplass av nominasjonskomiteen og hadde støtte av Tromsø FrP, mens Harstad FrP og Fremskrittspartiets Ungdom støttet Amundsen. Under nominasjonsmøtet i februar 2013 vant Korsberg kampen om førsteplassen med 35 stemmer, mot 27 til Amundsen,Halvor Hegtun (2. februar 2013) Mot stortings-exit for Per-Willy Amundsen Aftenposten. og ble ved valget innvalgt som eneste FrP-representant fra fylket. Han ble i oktober 2013 valgt til første nestleder i Stortingets næringskomité.

Han frabad seg renominasjon foran stortingsvalget i 2017. Etter å ha trådt ut av Stortinget, meldte han seg ut av FrP.

 Kommunedirektør 
Korsberg har, etter at han gikk ut av Stortinget, vært kommunedirektør i Gamvik, Balsfjord og Hadsel.

 Referanser 

 Eksterne lenker 




Kategori:Stortingsrepresentanter fra FrP
Kategori:Stortingsrepresentanter for Troms
Kategori:Stortingsrepresentanter 1997–2001
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Lokalpolitikere i Tromsø
Kategori:FrP-politikere i Troms
Kategori:Personer fra Tromsø kommune